
וועדת מכרזים מרו"מ 
	הנדון:
	השתתפות בכנס סייברטק 2022

	
	
	


1. בחציון הראשון של שנת 2022 יתקיים בגני התערוכה בתל אביב כנס סייבר טכנולוגי בינלאומי – סייברטק 2022.  מדובר באחד מכנסי הסייבר החשובים בעולם המביא עמו נציגים רבים מהארץ ומחו"ל. הכנס מתקיים בסיוע משרד החוץ ובהובלת משרד רוה"מ, ומעורר עניין רב בקרב אנשי הסייבר בישראל ובעולם כולו.
2. בכנס צפויים להיות  ביתנים של מערך הסייבר הלאומי, שב"כ וגופים ממשלתיים נוספים המציגים את העשייה בתחום הסייבר שעיקר מטרתם חשיפה לשיתופי פעולה, לתעשייה וכמובן גיוס כ"א מתאים. באופן דומה, משטרת ישראל לקחה חלק פעיל בשנים הקודמות ע"י העברת הרצאה טכנולוגית, הקמת ביתן תדמיתי במתחם הכנס, ואף פיתוח של אתגר טכנולוגי בדומה לאתגרי השב"כ והמוסד, אשר מהווים חידה טכנולוגית לבאי הכנס ומייצרים פלטפורמה לאיתור כ"א טכנולוגי לכלל תפקידני הסייבר הטכניים במשטרת ישראל.
3. גם השנה הוזמנה משטרת ישראל לקחת חלק פעיל בכנס זה, להעביר הרצאה טכנולוגית ולפתח אתגר טכנולוגי (Catch The Flag) בדומה לשנים קודמות. השנה משטרת ישראל מעוניינת לקחת פעילות זו מספר צעדים קדימה ולפתח אתגר מורכב יותר משנים קודמות, ולייצר פלטפורמה לאיתור כ"א טכנולוגי לכלל תפקידני הסייבר במשטרת ישראל, מחטיבת הסייבר-סיגינט, דרך היחידות הארציות (יחידת הסייבר הארצית ו 105), וכלה בתפקידי הסייבר ביחידות השטח וחוקרי הפשיעה המקוונת במחוזות.
4. הנימוקים לספק יחיד
1. כנס סייברטק ישראל הינו אחד הפרויקטים המרכזיים של "ארומדיה ישראל" והוא מתקיים אחת לשנה בישראל ומושך אליו אלפי אורחים מהארץ והעולם כולל ראשי התעשיות בארץ ובחו"ל, מאות דוברים מהשורה הראשונה בתחום, טובי המוחות ומובילי דעה בעולם הסייבר. 
2. חברת ארומדיה מארגנת הכנס הבלעדית והינה הספק היחיד שמתפעל את הכנס מקצה לקצה, כמו כן, היא היחידה אשר מקצה לחברות סייבר המעוניינת להשתתף בכנס ביתנים במקום. מכיוון שכך, היא למעשה הספק היחיד לו ניתן לשלם בעבור הקמת הדוכן. חברת "ארומדיה ישראל בע"מ" הינה חברת תוכן דינאמית המתמחה בניהול והפקת כנסים ותערוכות בינלאומיות בסדרי גודל שונים בקרב תעשיות הביטחון וההיי-טק בארץ ובחו"ל. 
3. כל הכנס הינו יוזמה של חברת ארומדיה ישראל ופרי יצירתה, החל מתכנון הכנס ועד ביצועו בשטח. 
5. אבקש  את אישור הוועדה להתקשרות עם הספק ארומדיה ישראל בע"מ בהיקף של 80 א' ₪  עד לתאריך 30.06.2022.
	
	בברכה,

	
	

	
	יניב עזאני,                      סנ"צ

	
	רמ"ד הסייבר המבצעי
חטיבת           הסייבר-סיגינט

